Synopse

**Indledning**

Med den nye gymnasiereform er innovation indlejret generelt i alle fag som kompetencemål. De gymnasial uddannelser skal ikke kun fokusere på faglighed men udvikle elevernes kreative og innovative evner samt deres kritiske sans. Derfor bliver der nu stillet krav om arbejde med innovation i de enkelte fags læreplaner og i fagligt samspil på uddannelserne. Målet er, at eleverne skal lære at anvende faglig viden og metoder til at undersøge og løse konkrete problemer, og at løsningerne skal søge at forbedre situationen eller konteksten værdi i bred forstand. Ligeledes pointeres det i læreplanerne, at det er væsentligt, at elever kan forholde sig til og arbejde med løsning af problemer de ikke har mødt før. Det vil altså sige, at eleverne skal lære at tænke entreprenørielt og at vi som undervisere skal have en fælles forståelse og tilgang til begreberne.

**Problemformulering**

Kan det lade sig gøre at tilrettelægge en proces, der fordrer entreprenørskab som didaktisk kompetence hos underviserne på OTG med henblik på, at “opdrage” eleverne til entreprenøriel tænkning som en naturlig del i alle fag?

Målgruppen for vores feltstudie og for vores udfordring erprimært lederteam og kollegaer den sekundære målgruppe er eleverne.

**Problemstilling**

Et af paradigmerne ved entreprenørskabsundervisningen er, at arbejde med elevernes personlige indstilling, deres tillid til egne muligheder og evner til at agere under komplekse og usikre vilkår og deres tro på selv at kunne iværksætte forandrende handlinger (Blenker, et al., 2011; Sarasvathy, 2001; Sarasvathy & Venkataraman, 2011). Dette mener vi således er en ædel målsætning, men på OTG har vi ikke nødvendigvis en fælles forståelse for hvad innovation og entreprenørskabsundervisningen er og derfor er en udfordring at begrebsafklare og finde frem til en fælles forståelse af entreprenørskab som didaktik i vores undervisningspraksis. Kan den være værdiskabende for os og ændre vores mindset, metoder og øvelser i vores hverdagspraksis ?

Vi har derfor på nuværende tidspunkt afholdt et koordinations- og planlægningsmøde med OTG´s lokale ledelse i form af lederen for Pædagogik, samarbejde med erhvervsliv og Ekstern Kommunikation, med henblik på at klarlægge ledelsens visioner og ønsker(se empathy map - leder) samt få en melding på, hvordan de ser på udfordringen og hvor ambitiøse vi kan være med dette projekt. Endelig har vi fået en plads i skolens pædagogiske Råd, som tager sig af den overordnede pædagogiske udvikling. Det er således målet med dette projekt, at

identificere og komme med forslag til nødvendige Organisatoriske ændringer i forhold kan få eleverne til at arbejde entrepreneurieltsamt at påbegynde en implementerings-kultur i skolens mission, handlingsplaner, kommunikation og undervisning.

Vi vil fortsætte arbejdet på modul 3 ved at designe processen.